PROJEKTNI ZADATAK ZA IZRADU PROJEKTA UNUTRAŠNJEG UREĐENJA I OPREMANJA ZGRADE GRADSKE KNJIŽNICE,  ULICA KAMILA FIRINGERA 3, OSIJEK, KČBR. 5841/1 K.O. OSIJEK

UVOD
Na katastarskoj čestici broj 5841/1 k.o. Osijek izgrađena je zgrada konjičke vojarne. Konjička vojarna je pojedinačno zaštićeno nepokretno kulturno dobro (vojna i obrambena građevina) i po podacima iz Registra kulturnih dobara RH datira iz 1721. godine (registarski broj zaštite: Z-5856). 
Konjička vojarna izgrađena je u prvim desetljećima 18. stoljeća kao jednokatna građevina za smještaj konjice u prizemlju i potrebe vojske na katu. Sredinom 18. stoljeća uz južna pročelja prigrađeni su joj trjemovi. Slobodno stojeća longitudinalna katnica građena u duhu jednostavnog utilitarnog baroknog stila smještena je u niz vojarni koje su raspoređene uz južnu ovojnicu nekadašnjih bedema osječke Tvrđe. Zbog tipološke vrijednosti i stupnja očuvanosti izvornog izgleda posjeduje prvorazrednu kulturno-povijesnu vrijednost te iznimnu ambijentalnu vrijednost kao važan vizualni element u slici grada Osijeka. Nakon izmještanja stanara iz zgrade, ostvarili su se uvjeti za rekonstrukciju i promjenu namjene u gradsku knjižnicu Grada Osijeka.  

 LOKACIJA
[bookmark: _Hlk177130882]Osijek, Ulica Kamila Firingera 3, Osijek, k.č.br. 5841/1 (1441 m2), k.o. Osijek, površine 1441m2.

POSTOJEĆE STANJE
[bookmark: _Hlk206680156][bookmark: _Hlk137818840]Na navedenoj katastarskoj čestici je postojeća zgrada konjičke vojarne za koju je ishođena Građevinska dozvola KLASA: UP/I-361-03/25-01/000300, URBROJ: 2158-1-17-02-01/1-25-0012, Osijek 25. kolovoza 2025.

ZADAĆA
Osnovni cilj projekta je izrada projekta unutarnjeg uređenja i opremanja zgrade gradske knjižnice do potpune funkcionalnosti s izradom troškovnika za potrebe provođenja postupka javne nabave (s cijenom i bez cijena) uz primjenu načela Novog europskog Bauhausa (NEB) sukladno službenom dokumentu Europske komisije „The New European Bauhaus Compass“, čije su ključne vrijednosti:
· Održivost: Promicanje ekoloških i resursno učinkovitih rješenja.
· Estetika: Poticanje ljepšeg i privlačnijeg okruženja.
· Uključivanje: Osiguravanje svim građanima pristup kvalitetnim životnim prostorima.

Minimalna razina ambicije usklađenosti s NEB-om projekta:
Svaki projekt unutarnjeg uređenja i opremanja mora, barem na osnovnoj razini (razina 1), zadovoljiti sljedeće kriterije, u mjeri u kojoj je to moguće:

1. Održivost
- učinkovito korištenje resursa
- mogućnost popravka i produženja vijeka trajanja opreme
- poticanje ponovne uporabe
- očuvanje i poticanje bioraznolikosti

2. Estetika
- osiguravanje udobnosti korisnika
- poticanje bogatog osjetilnog iskustva
- uvažavanje lokalnih posebnosti i identiteta prostora
- promicanje estetskih vrijednosti

3. Uključivanje
- jednak i jednostavan pristup za sve
- ekonomska i fizička pristupačnost rješenja
- uvažavanje potreba manjina i ranjivih skupina

CIJENA PONUDE
Ponudom i ponuđenom cijenom treba uključiti:
- izradu projekta unutarnjeg uređenja i opremanja zgrade 
- vizualizacija projekta 
- izradu troškovnika opreme i inventara do potpune funkcionalnosti zgrade gradske knjižnice
- stručna pomoć i pojašnjenja na upite ponuditelja tijekom provođenja postupka javne nabave 

Ponuditelj/Projektant je u obvezi prije podnošenja ponude o svom trošku detaljno sagledati ovaj Opis posla/Projektni zadatak  i izvršiti uvid na samoj lokaciji i uvid u građevinsku dozvolu i pripadajuće glavne projekte te ponuđenom cijenom obuhvatiti sve opisane radove izrade i isporuke dokumentacije i ostale navedene usluge koje se tiču predmeta posla neovisno jesu li isti posebno naglašeni u Opisu posla/Projektnom zadatku i priloženoj dokumentaciji ili nisu te Ponuditelj nema pravo ni na kakve naknadne troškove s tim u vezi. 

Sve pripremne radove kao i podatke potrebne za pripremu potpunog i kvalitetnog dokumenta, a koji ovim Projektnim zadatkom nisu naznačeni da će Izvršitelju biti dani na raspolaganje ili uvid, Izvršitelj je dužan pribaviti, odnosno pripremiti sam i troškove pribavljanja, odnosno pripremanja uključiti u ponudbenu cijenu.
U okviru ovog projektnog zadatka potrebno je izraditi troškovnik gdje će se u okviru pojedinih troškovničkih stavki, u strukturi troškovnika predvidjeti i oznaku jedinične mjere, količinu te jediničnu cijenu i ukupnu cijenu u eurima, a na kraju, rekapitulaciju po vrsti opreme i inventara te sveukupnu cijenu. Troškovnik s rekapitulacijom treba sadržavati sve podatke (opis troškovničkih stavki, oznake jedinične mjere, količinu i sl.) koji su potrebni za provođenje cjelovitog postupka javne nabave. 
Troškovnik treba biti izrađen u dvije verzije, jedna verzija za potrebe provedbe javne nabave prema Zakonu o javnoj  nabavi (bez upisanih jediničnih cijena) i  jedan s upisanim recentnim jediničnim cijenama za potrebe Naručitelja. Troškovnik za provođenje postupka javne nabave za izvođenje radova, a koji je izrađen u svemu sukladno Glavnom projektu, mora biti u potpunosti usklađen sa Zakonom o javnoj nabavi, Pravilnikom o dokumentaciji o nabavi te ponudi u postupcima nabave i Uputama o izradi troškovnika te dostavljen u Excel formatu.
Prilikom provođenja postupka javne nabave za opremanje knjižnice Izvršitelj, kao projektant, se obvezuje biti Naručitelju i sudionicima postupka javne nabave na raspolaganju za pitanja vezana za projektnu dokumentaciju i troškovnik. Prilikom dostavljanja odgovora Izvršitelj je dužan postupati pravovremeno, u skladu s nalozima Naručitelja.
Potrebno je posebno iskazati sve vrste troškova unutrašnjeg uređenja, opreme, namještaja i sitnog inventara do potpune funkcionalnosti zgrade gradske knjižnice, kako bi Naručitelj i Korisnik imali sve potrebne relevantne podatke za donošenje odluke o realizaciji planiranog projekta.


RASPOLOŽIVA DOKUMENTACIJA I PODLOGE
· Građevinska dozvola KLASA: UP/I-361-03/25-01/000300, URBROJ: 2158-1-17-02-01/1-25-0012, Osijek 25. kolovoza 2025.
· Glavni projekt zajedničke oznake  001/25-3NS, izrađen u Trinas inženjering d.o.o., Osijek, svibanj 2025.
· Obrazac za samostalnu procjenu usklađenosti s NEB temeljnim vrijednostima i radnim principima  namijenjen za prijavitelje NEB relevantnih projekata i NEB pilot projekata 
· Smjernice za uvođenje i unapređenje Novog europskog Bauhausa (NEB) u Program Konkurentnost i kohezija (PKK) i Integrirani teritorijalni program (ITP) 2021.-2027. Republike Hrvatske

SURADNJA S NARUČITELJEM
Tijekom izrade projekta, Izvršitelj je obvezan aktivno surađivati s predstavnikom Naručitelja i Korisnika, izvještavati i upoznavati Naručitelja i Korisnika o napretku izrade projekta i projektom predviđenim rješenjima, a sve u cilju izbjegavanja mogućih nedostataka i drugačijih zahtjeva Naručitelja i Korisnika. Izvršitelj je dužan prisustvovati svim radnim sastancima o svom trošku koji će se održavati tijekom izrade projekta, a na koje će ga pozvati Naručitelj. Naručitelj i Korisnik zadržavaju pravo primjedbi i sugestija na pojedina projektna rješenja, kompletnost i nivo razrade projekta, a Izvršitelj se obvezuje postupiti po svim opravdanim primjedbama bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja.

CIJENA IZRADE PROJEKTNE DOKUMENTACIJE I DINAMIKA PLAĆANJA
Izvršitelj je obavezan prije podnošenja ponude o svom trošku detaljno sagledati i svojom ponuđenom cijenom obuhvatiti sve potrebne radnje bez obzira da li su posebno naglašeni u projektnom zadatku ili nisu. Ponuđena i ugovorena cijena za izradu dokumentacije mora uključivati sve troškove s tim u svezi i Izvršitelj nema pravo ni na kakve naknadne troškove. Izvršitelj je dužan usvojiti sve novonastale izmjene u zakonskoj regulativi koje nastanu tijekom izvršavanja usluge izrade dokumentacije te ih implementirati i uskladiti izrađenu dokumentaciju. Plaćanje će biti izvršeno po završetku ugovornih obveza.
ROK IZRADE PROJEKTNE DOKUMENTACIJE 
· 30 dana za izradu projekta unutrašnjeg uređenja i opremanja zgrade te izradu vizualizacije projekta računajući od dana zaprimanja narudžbenice, 
· [bookmark: _Hlk209427570]15 dana za izradu troškovnika od pisane suglasnosti Naručitelja dane na projekt unutrašnjeg uređenja i opremanja

PLAĆANJE
Izvršitelj će račune za izvršene usluge ispostavljati sljedećom dinamikom:
1. Račun u vrijednosti 50% ugovorenog iznosa nakon ishođenja pisane suglasnosti naručitelja na projekt unutrašnjeg uređenja i opremanja
2. Račun u vrijednosti 50% ugovorenog iznosa nakon predaje i prihvaćanja troškovnika od strane Naručitelja.

Naručitelj se obvezuje isplatiti Izvršitelju iznos na temelju ispostavljenog računa u roku do 30 dana od dana zaprimanja i ovjere urednog računa od strane ovlaštene osobe Naručitelja na žiro račun Izvršitelja.

DOSTAVA DOKUMENTACIJE
Projekt unutrašnjeg uređenja i opremanja zgrade dostaviti Naručitelju u tiskanom i elektroničkom obliku u četiri (4) primjerka u AutoCAD-u ili drugom programskom paketu kompatibilnom s dwg formatom s napomenom da troškovnik u elektroničkom obliku mora biti dostavljen u jednom sheet-u.
Potrebno je dostaviti vizualizaciju projekta. 

JAMSTVA
Izvršitelj je dužan u roku od najkasnije 10 (deset) dana nakon zaprimanja narudžbenice Naručitelju predati jamstvo za uredno izvršenje Ugovora u obliku bjanko zadužnice naznačene na iznos od 10% (deset posto) od ukupne vrijednosti usluga bez PDV-a.
Neiskorišteno jamstvo Naručitelj će vratiti Izvršitelju nakon uredno izvršenih obveza.
U slučaju nedostavljanja jamstva za uredno ispunjenje ugovora nakon proteka od 10 (deset) dana, Naručitelj može otkazati narudžbenicu.
Naručitelj će jamstvo naplatiti u slučaju raskida ugovora zbog neurednog izvršenja ugovornih obveza.
UGOVORNA KAZNA
Ukoliko krivnjom Izvršitelja dođe do prekoračenja ugovorenog roka ispunjenja pojedine obveze Naručitelj ima pravo od Izvođača naplatiti ugovornu kaznu u visini 1% od ukupno ugovorenog iznosa za pojedinu uslugu za svaki dan prekoračenja roka, s tim da sveukupno ugovorena kazna ne može biti veća od 10% od ugovorene vrijednosti pojedine usluge.
Ukoliko ugovorna kazna dostigne maksimalni iznos Naručitelj ima pravo raskinuti ugovor bez štetnih posljedica te aktivirati jamstvo za uredno izvršenje ugovora ili odrediti novi rok izvršenja usluge..
OSTALO
Ponuditelj je obvezan pravovremeno izvještavati ovlaštenu osobu Naručitelja o svim fazama pripreme i realizacije posla kako bi se eventualne primjedbe pravovremeno otklonile. Naručitelj pridržava pravo primjedbi i sugestija na pojedina rješenja, a Ponuditelj se obvezuje postupiti po svim opravdanim primjedbama Naručitelja bez prava na dodatnu naknadu. Za sva odstupanja od zadanih elemenata potrebna je pisana suglasnost odgovorne osobe Naručitelja.


PRILOZI
Kao u tekstu.




 Osijek, rujan 2025.



